Amezgun deg tmurt n leqbayel d win yellan seg zik, d acu kan imdanen ur zrin ara d amezgun, maḥsub yekka-d seg kra n wansayen iqburen id –yeslalayen tignatin i deg yettili wayen icuban ɣer umezgun akka am wurar d tbuɣarin ideg yettili umɛezber, amɣar aceqquf, aɣenğa n tefsut, tameɣra n unzar, taneggarut-a ad naf Amar LAOUFI yemeslay-d fll-as deg turdiwin i d –yefka ɣef umezgun amaziɣ d akken: « Amezgun amaziɣ d akemmeln tallilin tansayin n Yimaziɣen, ladɣa askkir n wanẓar »1 seg tmeslayt-a nezmer ad d-nini d akken leqdicat-nni i xeddmen yimaziɣen seg zik,d ayen yettaken anzi ɣer leqdic n umezgun.